Ugovor O Ustupanju Potraživanja Iz Pravosnažne Presude Zaključen između :
1. Jelena Petrović iz Beograda ( Novi Beograd ) , Pariskih komuna 78 , JMBG 2002982925432 ( dalje : Ustupilac ) i
2. Dragana Marković iz Beograda ( Vračar ) , Mišarska 5 , JMBG 1302980825491 ( dalje : Prijemnik ) .
Član 1
Ugovorne strane konstatuju da Ustupilac ima potraživanje od dužnika Grad Beograd , Beograd , Dragoslava Jovanovića 2 ( dalje : Dužnik ) , u iznosu od :
• 80.000,00 dinara sa zakonskom zateznom kamatom počev od 11. septembra 2013. godine pa do isplate ; i
• troškova parničnog postupka u iznosu od 95.000,00 dinara ,
sve po osnovu pravosnažnih i izvršnih sudskih presuda , i to prvostepene presude Prvog osnovnog suda u Beogradu broj 70-P br. 56756/11 od 8. oktobra 2013. godine i drugostepene presude Višeg suda u Beogradu Gž. br. 5454/14 od 13. novembra 2014. godine .
Član 2
Ugovorne strane takođe konstatuju da je Ustupilac Dužniku dana 9. decembra 2014. godine isplatio dug u iznosu od 12.000,00 dinara određen stavom 3. presude Višeg suda u Beogradu Gž. br. 5454/14 od 13. novembra 2014. godine , tako da sada Dužnik više nema nikakvo potraživanje prema Ustupiocu .
Član 3
Ovim ugovorom Ustupilac izričito , neopozivo i bezuslovno ustupa Prijemniku potraživanje koje ima prema Dužniku , a koje je bliže opisano u članu 1. ovog ugovora .
Član 4
Ustupilac na Prijemnika prenosi i pravo na zakonsku zateznu kamatu koju je Dužnik obavezan da plaća od dana docnje u izmirenju novčanog duga navedenog u članu 1. ovog ugovora .
Član 5
Ustupilac izjavljuje da sa Dužnikom nije ugovorena zabrana prenosa potraživanja koje je predmet ustupanja .
Član 6
Strane su saglasne da o ustupanju potraživanja izvršenom ovim ugovorom Prijemnik obavesti Dužnika .
Član 7
Zaključenjem ovog ugovora Prijemnik prema Dužniku stiče sva poverilačka prava koja je prema Dužniku imao Ustupilac pre prenosa predmetnog potraživanja .
Član 8
Dužnik prema Prijemniku može istaći sve prigovore koje je mogao istaći Ustupiocu do obaveštenja o ustupanju potraživanja .
Dužnik prema Prijemniku može istaći i lične prigovore .
Ustupilac izjavljuje Prijemniku da u konkretnom slučaju ne postoje prigovori koje bi Dužnik mogao istaći Prijemniku .
Član 9
Ugovorne strane konstatuju da je Ustupilac u momentu zaključenja i overe ovog ugovora predao Prijemniku isprave kojima dokazuje ustupljeno potraživanje i to presude bliže opisane u članu 1. ovog ugovora i potvrdu o plaćanju opisanom u članu 2. ovog Ugovora .
Član 10
Za ustupanje potraživanja po ovom ugovoru Prijemnik je Ustupiocu platio naknadu u iznosu od 150.000,00 dinara u gotovini , koja je u celosti plaćena u trenutku zaključenja i sudske overe ovog ugovora , što ugovorne strane ovim potvrđuju .
Iznos naknade obračunat je kao zbir potraživanja i zakonske zatezne kamate na deo istog , kako je opisano u članu 1. ovog ugovora , a na dan zaključenja i overe ovog ugovora .
Član 11
Ustupilac je odgovoran Prijemniku za postojanje predmetnog ustupljenog potraživanja u momentu zaključenja ovog ugovora .
Član 12
Ustupilac ne odgovara Prijemniku za solventnost Dužnika .
Član 13
Za sve što nije izričito regulisano ovim ugovorom , primeniće se odredbe Zakona o obligacionim odnosima .
Član 14
Eventualne sporove iz ovog ugovora rešavaće stvarno nadležan sud u Beogradu .
Član 15
Ovaj ugovor je sačinjen u 8 istovetnih primeraka , 2 za Ustupioca , 4 za Prijemnika , a 2 primerka za sud prilikom overe potpisa ugovornih strana .
Ustupilac Prijemnik
Jelena Petrović Dragana Marković